

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**GRAD GRUBIŠNO POLJE**

**GRADONAČELNIK**

Klasa: 400-09/21-01/9

Urbroj: 2127/01-03/01-21-05

Grubišno Polje, 24. 02. 2021.

**BILJEŠKE**

**uz Konsolidirani financijski izvještaj Grada Grubišnoga Polja**

**I. UVOD**

1. Naziv obveznika: **GRAD GRUBIŠNO POLJE**
2. Sjedište obveznika: 43290 Grubišno Polje
3. Adresa sjedišta: Trg bana Josipa Jelačića 1
4. Šifra županije, grada 07, 00139
5. Broj RKP-a: 34792
6. Matični broj: 02563525
7. OIB: **13918656679**
8. Razina: 23
9. Razdjel: 000
10. Šifra djelatnosti- NKD 2007: 8411
11. Razdoblje**: 01. 01. – 31. 12. 2020.**

U skladu s odredbama Pravilnika o financijskom izvještavanju u proračunskom računovodstvu (Narodne novine, br. 3/15, 93/15, 135/15, 2/17, 28/17, 112/18, 126/19 i 145/20) sastavljen je Konsolidirani financijski izvještaj Grada Grubišnoga Polja za razdoblje 01. siječanj – 31. prosinac 2020. godine koji se sastoji od:

1. Izvještaja od prihodima i rashodima, primicima i izdacima – obrazac PR-RAS
2. Izvještaja o rashodima prema funkcijskoj klasifikaciji - obrazac RAS-funkcijski
3. Izvještaja o promjenama u vrijednosti i obujmu imovine i obveza – obrazac P-VRIO
4. Bilance – obrazac BIL
5. Izvještaja o obvezama – obrazac Obveze i
6. Bilješki

Konsolidirani financijski izvještaj obuhvaća **Grad Grubišno Polje** i proračunske korisnike Grada, a to su:

**Dječji vrtić „Tratinčica“ Grubišno Polje,**

**Centar za kulturu i informiranje dr. Franjo Tuđman Grubišno Polje,**

**Gradska knjižnica „Mato Lovrak“ Grubišno Polje,**

**Centar za pomoć u kući Grada Grubišnoga Polja,**

**Javna vatrogasna postrojba Grada Grubišnoga Polja i**

**Razvojna agencija „Agro“ ustanova za razvoj grada,Grubišno Polje.**

**II. BILJEŠKE UZ BILANCU – OBRAZAC BILANCA**

**Bilješka br. 1**

**AOP 001 = AOP 168**

Bilančna vrijednost imovine Grada Grubišnoga Polja i Obveza i vlastitih izvora prema konsolidiranom financijskom izvještaju na dan 31.12.2020. godine iznosi 170.894.652 kune, i za 9,6 % veća je u odnosu na stanje na dan 01.01.2020. godine.

Bilančne vrijednosti su sljedeće:

|  |  |
| --- | --- |
| Grad Grubišno Polje | 162.819.822 |
| Dječji vrtić „Tratinčica“ Grubišno Polje | 740.195 |
| Centar za kulturu i informiranje dr. Franjo Tuđman Grubišno Polje | 3.632.337 |
| Gradska knjižnica „Mato Lovrak“ Grubišno Polje | 3.144.599 |
| Centar za pomoć u kući Grada Grubišnoga Polja | 52.473 |
| Javna vatrogasna postrojba Grada Grubišnoga Polja | 443.067 |
| Razvojna agencija „Agro“ ustanova za razvoj grada, Grubišno Polje | 62.159 |

**Bilješka br. 2**

**AOP 067**

Novac u banci i blagajni ukupno iznosi 1.506.970 kuna što je za 82,50 % manje u odnosu na početak godine. Od toga saldo žiro računa Proračuna Grada iznosi 927.528 kuna, Dječjeg vrtića Tratinčica 175.753 kune, Centra za kulturu i informiranje dr. Franjo Tuđman 93.656 kuna , Gradske knjižnice „Mato Lovrak“ 19.106 kuna, Centra za pomoć u kući Grada Grubišnoga Polja 42.462 kune, Javne vatrogasne postrojbe Grada Grubišnoga Polja 193.496 kuna i Razvojne „Agro“ ustanove za razvoj grada 54.969 kuna.

Proračunski korisnici Grada imaju otvorene vlastite transakcijske račune za redovno poslovanje na koje se temeljem podnesenih zahtjeva doznačuju sredstva.

**Bilješka br. 3**

Tablica 1. **Viškovi i manjkovi proračunskih korisnika i Grada Grubišnoga Polja**

u kunama

|  |  |  |  |  |
| --- | --- | --- | --- | --- |
| R. br. | Naziv | Višak/manjak na kraju 2019.g. | Višak/manjak 2020.g. | Stanje viška/manjka na kraju 2020.g. |
| 1. | Dječji vrtić „Tratinčica“ Grubišno Polje | +69.652,52 | -89.329,99 | -19.677,47 |
| 2. | Centar za kulturu i informiranje dr. Franjo Tuđman Grubišno Polje | +89.028,91 | -44.525,42 | +44.503,49 |
| 3. | Gradska knjižnica „Mato Lovrak“ Grubišno Polje | -70,89 | +3.680,78 | +3.609,89 |
| 4. | Centar za pomoć u kući Grada Grubišnoga Polja | +12.051,92 | +6.190,50 | +18.242,42 |
| 5. | Javna vatrogasna postrojba Grada Grubišnoga Polja | -8.574,72 | +49.281,52 | +40.706,80 |
| 6. | Razvojna agencija „Agro“ustanova za razvoj grada | -2.121,51 | +21.495,92 | +19.374,41 |
|  | **Ukupno korisnici:** | **+159.966,23** | **-53.206,69** | **+106.759,54** |
| 7. | Grad Grubišno Polje | +4.818.532,09 | -9.873.842,61 | -5.055.310,52 |
|  | **SVEUKUPNO:** | **+4.978.498,32** | **-9.927.049,30** | **-4.948.550,98** |

**III. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

U konsolidiranom financijskom izvještaju prihodi i rashodi, primici i izdaci Grada Grubišnoga Polja uvećani su za vlastite prihode, pomoći i donacije proračunskih korisnika, odnosno rashode i izdatke koje su proračunski korisnici financirali iz navedenih sredstava.

**Bilješka br.1**

**AOP 001**

Prihodi poslovanja u razdoblju siječanj - prosinac ostvareni su u ukupnom iznosu od 31.742.003 kune, što je smanjenje u odnosu na 2019. godinu - indeks 90,2 , od čega:

Grad Grubišno Polje ostvario je prihode poslovanja u iznosu od 30.613.107 kuna, a proračunski korisnici ostvarili su prihode poslovanja u iznosu od 1.128.896 kuna.

Dječji vrtić „Tratinčica“ je od vlastitih prihoda, pomoći i donacija ostvario 506.702 kune, Centar za kulturu i informiranje dr. Franjo Tuđman Grubišno Polje 136.346 kuna, Gradska knjižnica „Mato Lovrak“ Grubišno Polje 66.180 kuna, Centar za pomoć u kući Grada Grubišnoga Polja 97.241 kunu, Javna vatrogasna postrojba Grada Grubišnoga 174.380 kuna i Razvojna agencija „Agro“ ustanova za razvoj grada 148.047 kuna.

**AOP 002**

Prihodi od poreza iznose 15.603.766 kuna, manji su u odnosu na prošlu godinu za 11,8% zbog slijedećeg:

AOP 003 Porez i prirez na dohodak ostvaren je 14.860.054 kune i manji je za 12,9%

AOP 010 Povrat poreza i prireza po godišnjoj prijavi iznosi 777.598 kuna, povećan je za 60,7% što je rezultat promjene zakonskih propisa

AOP 018 Porezi na imovinu ostvareni su u iznosu 646.224 kune što je povećanje za 27,9% , zbog povećanih prihoda od poreza na promet nekretnina.

AOP 045 Pomoći iz inozemstva i od subjekata unutar općeg proračuna ostvarene su u iznosu 11.257.720 kuna, smanjenje 3% a nastalo je uslijed ostvarenja:

AOP 055 Tekuće pomoći proračunu iz drugih proračuna - ostvarenje u iznosu 776.582 kune ( vrijednosno najznačajnija kompenzacijska mjera iz Državnog proračuna zbog povećanja osobnog odbitka sa 3.800 na 4.000 kuna u iznosu 674.400 kuna)

AOP 056 Kapitalne pomoći su ostvarene su u iznosu 1.203.109 kuna, a odnose se na projekte sufinancirane sredstvima Ministarstva regionalnog razvoja i fondova EU (Projekt “Implementacija ekološke i energetski učinkovite javne LED rasvjete na području Grada G.Polja“ , Projekt Rekonstrukcija nerazvrstane ceste Orlovac Zdenački , Projekt Rekonstrukcija dijela ulice Andrije Hebranga i Izradu dokumentacije za Rekreacijsko turistički kompleks „Bara“) i Ministarstva prostornog uređenja, graditeljstva i državne imovine za projekt „Nabava malog komunalnog vozila“.

AOP 060 Pomoći izravnanja za decentralizirane funkcije ostvarene su u iznosu 1.950.000 kuna za rad JVP Grada od siječnja do prosinca 2020. godine

AOP 064 Tekuće pomoći proračunskim korisnicima iz proračuna koji im nije nadležan ostvarene su u iznosu 232.964 kune, od čega 94.000 kuna odnosi se na sredstva Ministarstva kulture doznačena Centru za kulturu i informiranje za provedbu aktivnosti, sredstva Ministarstva kulture u iznosu 45.000 kuna i od općine Veliki Grđevac 15.000,00 kuna doznačena Gradskoj knjižnici Mato Lovrak , 67.339 kuna odnosi se na ostvareni prihod Dječjeg vrtića za sufinanciranje roditeljskog udjela za djecu romske nacionalne manjine te 11.625 sredstva su doznačena JVP Grada.

AOP 066 Pomoći temeljem prijenosa sredstava EU ostvarene su u iznosu 6.910.853 kune, od toga 926.690 kuna odnosi se na tekuće pomoći temeljem prijenosa EU sredstava ( doznačena sredstva BBŽ za projekt „Zaželi“, doznačena sredstva za provedbu WI-FI4EU, te sredstva za provedbu projekta Zaželi! Grubišno Polje), kapitalne pomoći temeljem prijenosa EU sredstava ostvarene su u iznosu 5.984.163 kune, od čega 3.638.009 kuna sredstva su Ministarstva gospodarstva za razvoj i poboljšanje kvalitete i dostupnosti infrastrukture u Zoni MSP Grubišno Polje, 1.235.573 kune sredstva su za izgradnju Proizvodno poduzetničkog inkubatora iz Operativnog programa konkurentnost i kohezija, 185.312 kuna doznačena su sredstva Agencije za plaćanja u poljoprivredi, ribarstvu i ruralnom razvoju za projekt „Sjeverni i južni plato uz groblje i pješačke staze unutar groblja u Poljanima- rekonstrukcija i dogradnja putem LAG-a i 925.269 kuna odnosi se na sredstva Mjere 7., Podmjere 7.4, Operacije 7.4.1. za dogradnju i rekonstrukciju Dječjeg vrtića „Tratinčica“ Grubišno Polje.

**Bilješka br. 2**

**AOP 148**

Rashodi poslovanja ostvareni su u ukupnom iznosu od 19.675.978 kuna ili 1,6% više u odnosu na 2019. godinu. Grad Grubišno Polje realizirao je rashode poslovanja u iznosu od 18.613.351 kunu, a proračunski korisnici su iz vlastitih sredstava, pomoći i donacija financirali rashode poslovanja u visini od 1.062.627 kuna.

**AOP 160**

Materijalni rashodi ostvareni su u iznosu 6.532.632 kune , smanjenje za 10,9%.

Rashodi za usluge smanjeni su za 5,8% AOP 174, a vrijednosno najznačajnije smanjenje 62,1%, je na AOP-u 179 zakupnine i najamnine zbog smanjenja u Centru za kulturu i informiranje – trošak najma filmova za kino u 2020. godini je manji u odnosu na 2019. godinu zbog smanjene aktivnosti održavanja kino predstava i smanjenja troškova iznajmljivanja autobusa za prijevoz mažoretkinja i folklornog ansambla zbog utjecaja pandemije Covid 19.

Zdravstvene i veterinarske usluge AOP 180 značajno su povećane 304,8% iz razloga što su tijekom 2020. godine plaćeni sistematski pregledi za djelatnike Gradske uprave i Dječjeg vrtića Tratinčica (sistematski pregledi se ugovaraju svake 2 godine).

**AOP 212**

Subvencijesu ostvarene u iznosu 667.902 kune**,** smanjenje za 15,1% zbog odobrenih subvencija po Programu potpora poljoprivredi na području Grada i Programu dodjele bespovratnih potpora za poticanje razvoja malog i srednjeg poduzetništva.

**Bilješka br.3**

**AOP 289**

Prihode od prodaje nefinancijske imovine ostvaren je u iznosu od 1.206.080 kuna (od toga prihod Grada iznosi 1.205.315 kuna, a Gradska knjižnica je ostvarila 765 kuna )što je smanjenje u odnosu na 2019. godinu ( 22,6%). Do smanjenja je došlo zbog smanjenja sredstava od prodaje građevinskog zemljišta i od prodaje poljoprivrednog zemljišta u vlasništvu države.

**Bilješka br.4**

**AOP 341**

Rashodi za nabavu nefinancijske imovine iznose ukupno 22.660.777 kuna što je značajno povećanje u odnosu na prethodnu godinu (102,7%). Od toga se 22.540.537 kuna odnosi na rashode Grada, dok su iz vlastitih sredstava, pomoći i donacija za nabavu nefinancijske imovine proračunski korisnici ostvarili rashode u iznosu od 120.240 kuna.

U odnosu na prošlu godinu iskazano je značajno povećanje na AOP-u 344 Zemljište u iznosu 431.000 kuna a odnosi se na kupnju zemljišta za izgradnju doma za starije osobe i nazadkupa zemljišta u Zoni.

Na AOP-u 355 Građevinski objekti ostvareno je 11.006.675 kuna, što je povećanje za 129,4%. Do povećanja je došlo zbog izgradnje infrastrukture u Zoni u iznosu od 8.224.186 kuna, izgradnje cesta u iznosu 1.696.067 kuna, izgradnje doma za Udrugu Roma u iznosu 359.979 kuna, staza na grobljima u iznosu 149.951 kunu, nabave svlačiona za nogometno igralište u Velikim Zdencima u iznosu 478.330 kuna i nabava sanitarnog kontejnera za PPI u iznosu 98.162 kune.

Prijevozna sredstva AOP 369 povećan je za 155,8%, iznosi 493.750 kuna, a odnosi se na nabavu malog komunalnog vozila za potrebe Komunalca d.o.o.

Na AOP-u 382 Nematerijalna proizvedena imovina iskazano je povećanje za 25,9% te iznosi 1.057.479 kuna , a zbog značajnog izdvajanja za projektnu dokumentaciju.

Značajno povećanje je na **AOP-u 393** u iznosu od 8.474.151 kunu, odnosi se na rekonstrukciju i dogradnju Dječjeg vrtića „Tratinčica“ , radove na mjesnom domu u Grubišnom Polju, krovištu Mjesnog doma u Velikim Zdencima , nadstrešnici za tribinu na nogometnom igralištu u Grubišnom Polju, te rekonstrukciju javne rasvjete i nabavu opreme i namještaja za Dječji vrtić „Tratinčica“.

**Bilješka br.5**

**AOP 518**

Izdaci za financijsku imovinu i otplate zajmova ostvareni su u iznosu od 537.677 kuna i odnose se na otplate dugoročnih kredita prema HBOR-u i Privrednoj banci, a 700 kuna odnosi se na uplatu za dokapitalizaciju Radia d.o.o.

**Bilješka br.6**

**AOP 629**

Ukupni prihodi i primici ostvareni su u iznosu od 32.948.083 kune ili 10,3% manje u odnosu na prethodnu godinu.

**AOP 630**

Ukupni rashodi i izdaci ostvareni su u iznosu od 42.875.132 kune ili 38% više u odnosu na prethodnu godinu. Najznačajnije odstupanje je na AOP 341 Rashodi za nabavu nefinancijske imovine.

**AOP 632**

Manjak prihoda i primitaka u 2020. godini iznosi ukupno 9.927.049 kuna.

**AOP 633**

Višak prihoda i primitaka – preneseni iznosi ukupno 4.978.499 kuna.

**AOP 636**

Manjak prihoda i primitaka za pokriće u sljedećem razdoblju iznosi 4.948.550 kuna.

**Bilješka br.7**

U konsolidiranom financijskom izvještaju eliminirane su unutargrupne transakcije u sveukupnom iznosu od 6.314.483 kune kako na prihodovnoj, tako i na rashodovnoj strani, a odnose se na iznos kojim su proračunski korisnici financirani iz sredstava proračuna Grada.

Financiranje proračunskih korisnika iz sredstava proračuna je u odnosu na 2019. godinu povećano za 831.475 kuna ili 15,2%, a zbog povećanja rashoda Grada.

Prijenosa sredstava između proračunskih korisnika Grada Grubišnoga Polja u izvještajnom razdoblju nije bilo.

**IV. BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA - OBRAZAC P-VRIO**

**Bilješka br. 1**

**AOP 001**

Na AOP-u 001 evidentirana je promjena u vrijednosti i obujmu imovine i to povećanje imovine u iznosu od 288.755 kuna i smanjenja imovine u iznosu 418.548 kuna.

Povećanje vrijednosti imovine rezultat je unosa naslijeđenog poljoprivrednog zemljišta i građevinskih objekata iza pokojnog Franje Bergera iz Treglave, Zdravka Kisela iz Rastovca i pokojne Mare Sušilo iz Donje Rašenice. Na poljoprivredno zemljište odnosi se 109.143 kuna, a građevinske objekte 55.540 kuna.(AOP 005)

Povećanje vrijednosti u iznosu(AOP 005) 44.086 kuna odnosi se na nabavu spremnika za odvojeno prikupljanje otpada preko Fonda za zaštitu okoliša.

Povećanje vrijednosti u iznosu 79.986 kuna (AOP 021) odnosi se na unos za poklonjene knjige od Ministarstva kulture Gradskoj knjižnici u iznosu 75.686 kuna i povećanja vrijednosti imovine Javne vatrogasne postrojbe Grada za darovano prijenosno računalo u iznosu od 4.300 kuna

Smanjenje imovine u iznosu 418.548 kuna odnosi se na otpis jednog kvartala komunalne naknade u iznosu 398.059 kuna i otpisa nenaplativih potraživanja u iznosu 20.489 kuna.

**V. BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI -OBRAZAC RAS-FUNKCIJSKI**

**Bilješka br.1**

**AOP 137**

U izvještaju su rashodi iskazani prema funkcijskoj klasifikaciji odnosno namjeni rashoda određenoj u skladu odredbama Pravilnika o proračunskim klasifikacijama, a zbroj rashoda po funkcijskoj klasifikaciji odgovara iznosu ukupnih rashoda na AOP 404 u obrascu PR-RAS i iznosi 42.336.755 kuna.

Izdaci za dionice i udjele u glavnici trgovačkih društava u javnom sektoru, kao i ostali izdaci za financijsku imovinu i otplate zajmova ne klasificiraju se funkcijski.

**Bilješka br.2**

U odnosu na financijski izvještaj Grada Grubišnoga Polja u konsolidiranom financijskom izvještaju rashodi za funkciju obrazovanja povećani su za iznos

3.128.571 kunu, što se odnosi na rashode u predškolskoj djelatnosti odnosno ukupne rashode Dječjeg vrtića.

Rashodi za funkciju Javni red i sigurnost povećani su u iznosu 2.185.098 kuna, za ukupan iznos rashoda Javne vatrogasne postrojbe Grada.

Rashodi za funkciju Rekreacija, kultura i religija u konsolidiranom financijskom izvještaju povećani su za iznos od 1.246.730 kuna, odnosno za iznos ukupnih rashoda Centra za kulturu i informiranje dr. Franjo Tuđman i Gradske knjižnice.

Rashodi za funkciju Socijalna zaštita povećani su za 364.575 kuna, za iznos rashoda Centra za pomoć u kući Grada Grubišnoga Polja.

Rashodi za funkciju Ekonomski poslovi povećani su u iznosu 571.676 kuna za ukupan iznos rashoda Razvojne agencije „Agro“ ustanove za razvoj grada.

**VI. BILJEŠKE UZ IZVJEŠTAJ O OBVEZAMA - OBRAZAC OBVEZE**

**AOP 001** – Početno stanje obveza na dan 01.01.2020. g. iznosilo je 6.574.543 kune.

**AOP 036** – Stanje obveza na kraju izvještajnog razdoblja iznosi 9.016.562 kune, a od toga:

- obveze Proračuna Grada iznose 8.543.017 kuna,

- obveze Dječjeg vrtića "Tratinčica" Grubišno Polje iznose 196.749 kuna,

- obveze Centra za kulturu i informiranje dr. Franjo Tuđman Grubišno Polje

iznose 42.583 kune,

- obveze Gradske knjižnice „Mato Lovrak“ Grubišno Polje iznose 15.496 kuna,

- obveze Centra za pomoć u kući Grada Grubišnoga Polja iznose 24.219 kuna

- obveze Javne Vatrogasne postrojbe Grada Grubišnoga Polja iznose 152.789 kuna, - obveze Razvojne agencije „Agro“ ustanove za razvoj grada iznose 41.709 kuna.

**AOP 037** – Stanje dospjelih obveza na dan 31.12.2020. g. iznosi 3.942.900 kuna, a odnosi se na dospjeleobveze Proračuna Grada u iznosu 3.942.268 kuna i dospjele obveze Javne vatrogasne postrojbe u iznosu od 632 kune.

**AOP 090** – Stanje nedospjelih obveza na dan 31.12.2020. g. iznosi 5.073.663 kune, a odnosi se na:

* međusobne obveze proračunskih korisnika 11.405 kuna
* obveze za rashode poslovanja u iznosu od 1.293.473 kune
* obveze za nabavu nefinancijske imovine u iznosu od 1.825.588 kuna
* obveze za financijsku imovinu u iznosu od 1.943.197 kuna.

**Sastavila: Gradonačelnik:**

**Jasminka Meheš Zlatko Mađeruh**